Umbes täpselt kuu aega tagasi, kui päris suve lootus ei olnud veel põhjatuulte ja vihmapilvede alla mattunud, korraldasime Tartu Aparaaditehases meie esimest vegan päeva. Nüüd, kui ilm taas pigem kodus blogipostitusi kirjutama meelitab, on aeg teha väike kokkuvõte mõttest, teostusest ja tulevikuplaanidest.
#000000
Kes veel ei tea, siis kogu Slow kaubavalik on vegan. See ei ole ühegi suure sildi peal poes väljas, kuna see on lihtsalt üks kauba omadusi, nagu on ka meie oma stiili eelistus ja keskkonnasõbralikkus. Ükski nendest omadustest ei ole piiranguks meie klientidele, küll on aga veganlus ja oma kogemustest teada sellega kaasnevad murekohad mulle olulised. Seetõttu sai ka võrdlemisi lühikese ajaga korraldatud esimene vegan päev Aparaaditehases. Sama eesmärgiga nagu ka meie pood – pakkuda toredaid asju ja kogemusi kõigile, sealjuures aga lihtsustades veganite elu ja tutvustada veganluse juurde kuuluvat neile, kel huvi selle vastu.
#000001
Rääkides ilmast, siis see täpselt tund enne üritust lõppenud ja tund pärast üritust taas alanud vihm oli igati mõistliku ajastusega. Oleks ebausklik, võiks öelda, et ilmataadile veganlus meeldib, aga õnneks ei ole 😉
#000003
Kuna paljud huvitunud müüjad ei saanud sel kuupäeval meiega paraku liituda ja ilmselt ka mitmed suvised puhkajad õigel hetkel Tartus ei olnud ning üritus sellele vaatamata edukaks osutus, otsustasime sellest traditsiooni teha. Ja seda mitte vaid iga aastase, vaid iga hooajalise.
#000004
Suured tänud suvisel vegan päeval osalenud müüjatele ja külastajatele. Tore oli teiega! Kohtume sügisel 🙂
#000007
Olles keegi, kelle eelistatum vee- ja spaaprotseduur on viibida sooja duši all seni kuni pea ringlem...
#000009
Kuidas rääkida raamatutest, mida me kunagi lugenud ei ole? Selle jaoks on käsiraamat täiesti olemas....
#000010
Niisiis, slow.ee lehel on täis tiksunud kaks aastat. Kui esimesel sünnipäeval saime tagasi vaadata a...
#000011